**LES DONES A L’AFGANISTAN**

Autors: Josefina Pagès / Antoni Ferret

[**El preu de ser nena a l'Afganistan**](https://www.bing.com/ck/a?!&&p=c245080661d53f75JmltdHM9MTY2MTUzNTM3MyZpZ3VpZD05YTI1NGI2ZS1hYjMyLTQ5MzUtOTMxYS0yMTc1Njc1NGM3NGImaW5zaWQ9NTE2Ng&ptn=3&hsh=3&fclid=9428aa06-2565-11ed-89f9-141b9bc27fd5&u=a1aHR0cHM6Ly93d3cuY2NtYS5jYXQvY2F0cmFkaW8vbG9maWNpLWRlZHVjYXIvZWwtcHJldS1kZS1zZXItbmVuYS1hLWxhZmdhbmlzdGFuL25vdGljaWEvMzEyMTA4OC8&ntb=1)**:** A la Nadia Ghulam, als 8 anys se li va acabar de cop la infantesa amb una bomba que li va cremar el cos i la va llançar a l'infern de la guerra. Pel règim talibà, com a nena no existia, no podia estudiar, treballar ni sortir de casa, era com un objecte d'intercanvi, però que, malmesa per la**bomba, ni** la**podien** casar. Amb el seu germà mort  i el pare tocat per la tristesa, i amb el suport de la mare, la Nadia va decidir vestir-se d'home, posar-se el turbant, i portar un tros de pa a casa amb feines duríssimes, patint garrotades, fam i humiliacions; i es va convertir en el cap de la família. "A partir de llavors la Nadia va morir, amb totes les il·lusions, i va néixer una altra persona, amb el somni de recuperar l'alegria i el somriure que la mare havia perdut amb la bomba".

**La Nàdia**

Nàdia va seguir endavant malgrat la por constant que descobrissin que era una nena, podien**lapidar-la** o disparar-li **un tret al cap,** tot i que el que més por li feia no era la mort sinó perdre la **llibertat.** Va créixer dissimulant la seva condició femenina, amb una faixa als pits i diverses capes de roba, i convivint amb homes i joves. “Vaig viure 10 anys com un home i us asseguro que la vida d'un home en un país en guerra no és fàcil. La guerra no perdona ni homes, ni dones, ni infants, ni plantes, ni natura, tot ho destrueix."

Amb la caiguda dels talibans, els homes es van treure el turbant, la barba i el vestit tradicional, però per a la Nadia no era tan fàcil: "No els podia dir 'us he mentit, era una noia vestida d'home i ara torno a ser una noia', i vaig seguir sent l'home de casa."

Tot i que amb una doble vida més arriscada encara: era noi al carrer i noia a l'escola, quan les van obrir, perquè sentia que moriria si no podia estudiar.

Per la Nadia, els infants europeus treballaran pel futur del món i han de ser conscients que les accions bones i dolentes canvien la vida de les persones, com quan es fabriquen **armes.** La Nadia fa anys que viu a Catalunya, on la van operar i acollir, i ha recuperat la seva **identitat i la llibertat;** i amb el seu testimoni dona veu a totes les afganeses que ara mateix no tenen llibertat.

**Sense llibertat ni educació no val la pena viure.**

**Van voler millorar la situació de la dona:** La reforma social moderna per a les dones afganeses va començar quan la [reina Soraya](https://ca.wikipedia.org/w/index.php?title=Soraya_Tarzi&action=edit&redlink=1), esposa del rei Amanullah, va fer ràpides reformes per millorar la vida de les dones i la seva posició en la família. Va ser l'única dona a aparèixer en la llista de governants a l'Afganistan, i va ser acreditada d'haver estat una de les primeres i més poderoses [activistes](https://ca.wikipedia.org/wiki/Activisme) afganeses i musulmanes. La defensa de les reformes socials per a les dones que va fer la reina Soraya, juntament amb el seu marit, va portar a una protesta i van contribuir a la desaparició definitiva d'ella i del regnat del seu marit el 1929.

**Violència contra les dones:** Segons [Global Rights](https://ca.wikipedia.org/w/index.php?title=Global_Rights&action=edit&redlink=1), gairebé el 90% de les dones a l'Afganistan experimenten abús físic, abús sexual, abús psicològic o [matrimoni forçat](https://ca.wikipedia.org/wiki/Matrimoni_for%C3%A7at). Els autors d'aquests delictes són familiars de la víctima.

El 2009, es va aprovar mitjançant un decret presidencial una [proposta de llei](https://ca.wikipedia.org/wiki/Projecte_de_llei) contra la violència a les dones. L'any 2018, [Amnistia Internacional](https://ca.wikipedia.org/wiki/Amnistia_Internacional) va informar que la violència contra la dona era perpetrada tant per actors estatals com no estatals.

El 2012, Afganistan va registrar 240 casos de [crims d'honor](https://ca.wikipedia.org/wiki/Crim_d%27honor), però es creu que el nombre total és molt més gran. Dels crims d'honor denunciats, el 21% van ser comesos pels marits de les víctimes, un 7% pels seus germans, un 4% pels seus pares i la resta per altres parents. Al maig de 2017, la Missió d'Assistència de les Nacions Unides a Afganistan va concloure que els autors de la immensa majoria de casos de crims d'honor i assassinats de dones no van ser castigats.

**Matrimoni i criança dels fills:** El [matrimoni forçat](https://ca.wikipedia.org/wiki/Matrimoni_for%C3%A7at) representa entre un 60 i un 80% dels [matrimonis](https://ca.wikipedia.org/wiki/Matrimoni), sense el consentiment de la núvia. En gairebé el 50% dels casos, la núvia és menor de 18 anys, i en el 15% dels matrimonis, la núvia és menor de 15 anys. De vegades, les dones recorren al [suïcidi](https://ca.wikipedia.org/wiki/Su%C3%AFcidi) per escapar d'aquests matrimonis.

L'Afganistan és una [societat patriarcal](https://ca.wikipedia.org/wiki/Patriarcat), on es creu sovint que els homes tenen dret a prendre les decisions de les dones, incloent-hi les relacionades amb el compromís i el matrimoni.Un home pot [divorciar-se](https://ca.wikipedia.org/wiki/Divorci) sense necessitat de l'acord de la seva dona, mentre que el contrari no es pot fer.

El país té una elevada [taxa de fecunditat](https://ca.wikipedia.org/wiki/Taxa_de_fecunditat) total: 5,33 nens nascuts/dona (2015). L'ús de [contraceptius](https://ca.wikipedia.org/wiki/Contracepci%C3%B3) és baix, només el 21,2% de les dones (2010/2011).

Els [matrimonis concertats](https://ca.wikipedia.org/wiki/Matrimoni_concertat) són molt comuns en aquesta part del món. Després d'un casament, les dues famílies signen un contracte de compromís que ambdues parts estan obligades socialment i culturalment a honrar. És habitual que les famílies de baixos ingressos paguin [el preu de la núvia](https://ca.wikipedia.org/w/index.php?title=El_preu_de_la_n%C3%BAvia&action=edit&redlink=1) a la família de la núvia.El preu es negocia entre els caps de les dues famílies; la pròpia núvia no participa en el procés de negociació. El preu de la núvia es considera com una compensació pels diners que la família de la núvia ha hagut de gastar en la seva criança i educació.

**Un intercanvi**: En determinades àrees, les dones són de vegades intercanviades en un mètode de resolució de conflictes anomenat [baad](https://ca.wikipedia.org/w/index.php?title=Baad&action=edit&redlink=1), que els defensors afirmen que ajuda a evitar l'enemistat i la violència entre les famílies, tot i que les mateixes dones són sovint subjectes a violència considerable abans i després de casar-se en una família a través del baad. La pràctica del baad es considera il·legal a l'Afganistan.

Segons la llei afganesa, *«si una dona vol divorciar-se, llavors ha de tenir l'aprovació del seu marit i necessita testimonis que puguin declarar davant el tribunal que el divorci està justificat»*. La primera aparició d'una dona divorciada respecte d'un home a Afganistan va ser el divorci iniciat per [Rora Asim Khan](https://ca.wikipedia.org/w/index.php?title=Rora_Asim_Khan&action=edit&redlink=1), que es va divorciar del seu marit el 1927. Aquest divorci va ser descrit com únic en el moment en què es va produir, però aquest va ser una excepció, ja que Rora Asim Khan era una ciutadana estrangera, que va obtenir el seu divorci amb l'assistència de l'ambaixada [alemanya](https://ca.wikipedia.org/wiki/Alemanya).

**Talibans a l’escola:** La tornada dels talibans també ha tingut repercussions a l’escola: una fèrria separació de gèneres a tots els nivells (alumnes, docents, administratius). A partir de 12 anys, només hi ha nens a les aules, no nenes, una decisió del Ministeri d’Educació talibà, comunicada per WhatsApp, que deixa les adolescents excloses i a casa una vegada més, tal com explica Sergi Roca, cap d’Internacional de Catalunya Ràdio, que fa uns dies va ser al país.

## **Manen talibans joves que no saben llegir ni escriure**

A la periodista[**Mònica Bernabé,**](https://monicabernabe.com/) autora d’**“Afganistán, crónica de una ficción",** la va commoure el testimoni de la Nadia Ghulam. La Mònica ha treballat **8 anys a l’Afganistan**, i quan ara hi ha tornat s'ha trobat un país fet un **desastre,** amb una**crisi profunda,** on res no funciona. “La majoria dels talibans, molt joves, no saben ni llegir ni escriure, amb uns dirigents així, cap a on pot anar el país?"

La Mònica va viatjar per primera vegada a l'Afganistan l'any 2000, i es va trobar un país ocupat pels talibans i arrasat per la guerra, en què l'educació i el treball de les dones estava prohibit, i hi havia escoles clandestines en cases particulars en què s'ensenyava d'amagat a llegir i escriure a dones i nenes.

## **Amb talibans o sense, dones i nenes sense drets**

Hi ha hagut petits avenços en els últims anys, com que la **Constitució del 2004**va reconèixer els drets de les dones, però a la pràctica no ha estat així, explica la Mònica: “Una dona quan està embarassada i ha de parir, si li han de fer una cesària ha de tenir un permís escrit del marit, i si no el dona, la criatura mor dins de la mare".

Per la Mònica, aquest és un exemple de la situació de la dona a l'Afganistan, amb talibans o sense, mai s'han garantit uns mínims drets per a dones ni nenes. Per ella, els grans errors han estat: catapultaral poder elssenyors de la guerra; invertir molts diners sense saber on anaven, i que la majoria d'estrangers, tancats a les seves oficines, ni tenien relació ni coneixien la realitat de la població afganesa. Sobre l'ús del burca, diu Bernabé: “Les dones es mouen pel carrer amb un grapat d'homes amb kalàixnikovs, i el burca dona anonimat i les fa passar desapercebudes; ens hem de posar a la pell de les afganeses i no jutjar-les sense conèixer".

**AFGANISTAN, EL PAIS**

L'Afganistan, oficialment Emirat Islàmic de l'Afganistan, és un [estat](https://ca.wikipedia.org/wiki/Estat) sense litoral, situat a la cruïlla de l'[Àsia Central](https://ca.wikipedia.org/wiki/%C3%80sia_Central) i de l'[Àsia Meridional](https://ca.wikipedia.org/wiki/%C3%80sia_Meridional), a l'altiplà iranià. Limita al nord amb el [Turkmenistan](https://ca.wikipedia.org/wiki/Turkmenistan), l'[Uzbekistan](https://ca.wikipedia.org/wiki/Uzbekistan) i el [Tadjikistan](https://ca.wikipedia.org/wiki/Tadjikistan), al nord-est amb la [Xina](https://ca.wikipedia.org/wiki/Xina), a l'est i al sud amb el [Pakistan](https://ca.wikipedia.org/wiki/Pakistan) i a l’oest amb l’Iran. La seva capital és [Kabul](https://ca.wikipedia.org/wiki/Kabul). També són ciutats importants (més de 150.000 habitants): [Kandahar](https://ca.wikipedia.org/wiki/Kandahar), [Mazar-e Xarif](https://ca.wikipedia.org/wiki/Mazar-e_Xarif), [Herat](https://ca.wikipedia.org/wiki/Herat) i [Jalalabad](https://ca.wikipedia.org/wiki/Jalalabad_%28Nangarhar%29). L'any [2008](https://ca.wikipedia.org/wiki/2008) era un dels països més pobres del món. Actualment, el control *de facto* sobre el país és a mans dels [talibans](https://ca.wikipedia.org/wiki/Talib%C3%A0), que, després de l'[ofensiva de 2021](https://ca.wikipedia.org/wiki/Ofensiva_talibana_de_2021_a_l%27Afganistan),amb la retirada de les tropes de l'[OTAN](https://ca.wikipedia.org/wiki/Organitzaci%C3%B3_del_Tractat_de_l%27Atl%C3%A0ntic_Nord) del país, va declarar un [Emirat Islàmic](https://ca.wikipedia.org/wiki/Emirat_Isl%C3%A0mic_de_l%27Afganistan_%282021-present%29).

**Història:**

La història de l'Afganistan comença realment al segle VI abans de Crist, amb la conquesta aquemènida. Al segle IV, el país entra en una nova fase amb l'expedició d'Alexandre el Gran.

Fem una breu història de l'Afganistan per entendre una mica la situació. Dario I i Alexandre el Gran són els primers conqueridors occidentals a arribar a Afganistan, seguits pels invasors musulmans al segle VII, Genghis Khan (segle XIII) i Tamerlán (segle XIV).

Quatre-cents anys més tard, “el gran joc” entre Anglaterra i Rússia pel control de l'Àsia central va provocar les tres guerres afganeses: 1839-42, 1878-80 i 1919. Gran Bretanya va vèncer en el conflicte, i va concedir la independència a l'Afganistan el 1919. Cap al 1926 es funda la monarquia de l'Emir Amanullah.

Després de l'expulsió dels soviètics (1986), la guerra civil va reprendre entre els partidaris de [Burhanuddin Rabbani](https://ca.wikipedia.org/wiki/Burhanuddin_Rabbani) (el president) i [Ahmad Shah Massud](https://ca.wikipedia.org/wiki/Ahmad_Shah_Massud) (ministre de defensa), en contra de les faccions fidels a [Gulbuddin Hekmatiar](https://ca.wikipedia.org/w/index.php?title=Gulbuddin_Hekmatiar&action=edit&redlink=1). Els intents de pau negociada per part de l'[ONU](https://ca.wikipedia.org/wiki/Organitzaci%C3%B3_de_les_Nacions_Unides) varen fracassar. Finalment, un tercer grup format per islamistes radicals sunnites, els [talibans](https://ca.wikipedia.org/wiki/Talib%C3%A0), dominaren dues terceres parts del país 1986, i l'any [1996](https://ca.wikipedia.org/wiki/1996) [conqueriren la capital](https://ca.wikipedia.org/wiki/Emirat_Isl%C3%A0mic_de_l%27Afganistan). L'Afganistan fou sotmès a partir de llavors a una interpretació extrema de la [xara](https://ca.wikipedia.org/wiki/Xaria), que deixava a les dones un estatus denigrant, i castigava tota dissidència amb pràctiques brutals.

Després dels atemptats de l’11 de setembre de 2001, l’Afganistan fou acusat de donar refugi a Osama Bin Laden, cap de la xarxa terrorista [fonamentalista](https://ca.wikipedia.org/wiki/Fonamentalisme) islàmica [al-Qaida](https://ca.wikipedia.org/wiki/Al-Qaida), i suposat autor dels atemptats. Al desembre del 2001, les Nacions Unides autoritzaren la creació d'una coalició internacional, liderada pels nord-americans, que enderrocà el règim talibà i intentà instaurar un govern democràtic. S'iniciaren converses, sota la tutela de l'ONU, amb líders de diferents ètnies per configurar el futur polític del país. Es nomenà al [paixtu](https://ca.wikipedia.org/wiki/Paixtus) [Hamed Karzai](https://ca.wikipedia.org/wiki/Hamid_Karzai) com a cap del govern provisional, i s’acordaren eleccions per a l'any [2004](https://ca.wikipedia.org/wiki/2004). Els talibans es convertiren en guerrilla antigovernamental dirigida pel [mul·là Omar](https://ca.wikipedia.org/wiki/Mohammad_Omar).

El gener del [2004](https://ca.wikipedia.org/wiki/2004) s'aprovà una constitució que defineix el país com una república islàmica que retorna la igualtat de drets a les dones i defensa el respecte a les minories religioses. El resultat de les eleccions donaren la victòria a Karzai, amb un 55,4% dels vots. El retorn dels refugiats del règim talibà, sobretot els del Pakistan, i la desastrosa situació econòmica del país van afavorir el cultiu de l'[opi](https://ca.wikipedia.org/wiki/Opi) i el [narcotràfic](https://ca.wikipedia.org/wiki/Narcotr%C3%A0fic), que durant el període dels talibans havia estat prohibit. La situació estratègica del país es va veure reforçada per la signatura d'un acord entre el Pakistan, l'Afganistan i el Turkmenistan l'any [2002](https://ca.wikipedia.org/wiki/2002), per a la construcció d'un oleoducte que recorreria aquests tres països. El [2008](https://ca.wikipedia.org/wiki/2008), però, ni els esforços de la força multinacional ni les tímides accions del govern de Karzai havien aconseguit estabilitzar el país, sotmès des del mateix moment de la conquesta a una situació de guerra constant.

Després del final de la retirada de les tropes dels Estats Units del país, a inicis de 2021, els [talibans](https://ca.wikipedia.org/wiki/Talib%C3%A0) van prendre la iniciativa i van iniciar una gran ofensiva, que va culminar el 15 d'agost de 2021 amb la rendició de [Kabul](https://ca.wikipedia.org/wiki/Kabul) (així com totes les grans ciutats) als militants talibans, la fugida del president [Ashraf Ghani](https://ca.wikipedia.org/wiki/Ashraf_Ghani) i la declaració per part del talibans del final de la guerra i el restabliment de l'[Emirat Islàmic de l'Afganistan](https://ca.wikipedia.org/wiki/Emirat_Isl%C3%A0mic_de_l%27Afganistan_%282021-present%29), tot i que encara queden zones controlades per forces governamentals.

**Religió:** L'[islam](https://ca.wikipedia.org/wiki/Islam) n'és la [religió](https://ca.wikipedia.org/wiki/Religi%C3%B3) oficial i majoritària, amb un 75% de [sunnites](https://ca.wikipedia.org/wiki/Sunnisme) i un 24% de [xiïtes](https://ca.wikipedia.org/wiki/Xiisme), i té [Mazar-e Xarif](https://ca.wikipedia.org/wiki/Mazar-e_Xarif) com el principal centre de [pelegrinatge](https://ca.wikipedia.org/wiki/Pelegrinatge) del país. Hi ha minories [hindús](https://ca.wikipedia.org/wiki/Hinduisme), [sikhs](https://ca.wikipedia.org/wiki/Sikhisme), [parsis](https://ca.wikipedia.org/wiki/Parsis) i [jueves](https://ca.wikipedia.org/wiki/Judaisme) escampades per les ciutats.

**L’Islam popular:** L'Afganistan és una nació de majoria musulmana i l'Islam impregna la vida afganesa, proporcionant un sistema de normes i bases per a la moral social. El terme “Islam popular” fa referència a la forma en què la religió estructura la vida quotidiana, es relaciona amb l'idioma, fa significatives les experiències i augmenta la identitat cultural. No s’observen variacions locals de la doctrina islàmica, i en el seu origen es podria remuntar a creences i costums pre-islàmics. En aquest sentit, aquesta experiència no es defineix en contraposició a la religió, tal com s'entén o es practica pels ulemes, o els islamistes, sinó que és un denominador comú de tots els grups de la societat.

L'Islam popular inclou una comprensió universal de l'Islam com un sistema que imposa el bé, i una creença en què l'obediència a una sèrie de normes específiques garanteix justícia econòmica i social. L'islam popular afganès també inclou un Islam del poble, presidit pel mul·là, mestre religiós que té el monopoli sobre les activitats religioses del poble, tals com la circumcisió, el matrimoni i l'enterrament.

**El fonamentalisme reformista:** El fonamentalisme implica un retorn als inicis, als primers conceptes, havent-se definit tres variants: el fonamentalisme de les madrasses (escoles), el dels ulemes i el dels islamistes. La variant de la madrassa opta pel retorn a l'estudi de l'Alcorà i de la Sunna, la base de l'Islam. La variant fonamentalista dels ulemes exposa un retorn a la llei religiosa i inclou l'estudi dels comentaris del fiqh (coneixement profund), així com dels textos sagrats. Aquest retorn implica tant l'estudi com l'aplicació de la Xara. En últim lloc, la variant islamista proposa un retorn a les pràctiques de la primera comunitat musulmana, advocant per un Estat islàmic, i tracta de reconstruir la vida política i social de la comunitat musulmana sota el lideratge de Mahoma. Pels islamistes, la sola implementació de la Xara no pot qualificar un Estat d'islàmic. Consideren que el cap d'un Estat vertaderament islàmic ha de ser el virtuós Comandant o Príncep dels Fidels (Amīr al-Mū'minīn), escollit conforme als principis islàmics, i totes les institucions han de basar-se en l'Alcorà i la Sunna.

**El moviment islàmic**

**El naixement del moviment Islàmic a l’Afganistan:** El moviment islamista a l'Afganistan va sorgir al final de la dècada de 1950, en els cercles intel·lectuals de la Universitat de Kabul. Inicialment va tenir el suport del Dr. Ḡulām Muḥammad Niyāzi, degà de la facultat de ciències religioses, després del seu retorn d'Egipte. Cal esmentar que el moviment islamista a l'Afganistan s'inspira en la Societat dels Germans Musulmans a Egipte, més que en els islamistes del Pakistan, encara que també pot detectar-se la seva influència. Això és, principalment, perquè molts dels professors que van començar el moviment a l'Afganistan, com Niyāzi, van ser educats a Egipte.

Un grup de professors liderat per Burhānu ad-Dīn Rabbānī, anomenat Jamī`at al-Islāmī (Organització Islàmica), va centrar-se en l'activitat cultural dins del cos estudiantil. Van començar a traduir les obres d'islamistes estrangers i a introduir l'Islam polític com una ideologia moderna. Entre aquestes obres hi havia *Islam and social justice, Milestones* i parts de *In the shade of the Quran*, treballs de Sayid Quṭb. Les obres de Mawdūdī també van ser molt llegides, però la seva influència només va augmentar després que nombrosos islamistes afganesos s'exiliessin al Pakistan al final de la dècada de 1970.

De l'any 1965 al 1972, el campus universitari va ser l'escenari d'un fervent activisme polític. S'ha de destacar que el Partit Comunista de l'Afganistan va ser fundat l'any 1965, després de la promulgació de la Constitució de 1964. Durant aquest temps, va desenvolupar-se la branca estudiantil més radical del moviment islamista i va esdevenir progressivament més activa. Aquest moviment, anomenat Sāzmāni Jawānāni Musulmān (Organització de Joves Musulmans) i liderat per Gulbuddīn Ḥikmatyār (un estudiant d'enginyeria), va demostrar freqüentment la seva oposició a la classe dirigent de l'Afganistan, culpabilitzant el rei Muḥammad Ẓāhir Xāh i el seu cosí i primer ministre Muḥammad Dāwud Ḫān, i protestant contra la permissivitat de la influència estrangera en els afers de l'Afganistan. L'Organització de Joves Musulmans es va oposar fortament als comunistes, que van superar en nombre els islamistes en el campus fins a l'any 1970, any en què els islamistes van obtenir la majoria en les eleccions estudiantils.

L'any 1975, membres de l'Organització de Joves Musulmans van intentar organitzar un aixecament popular contra el règim, però van fracassar.

**Població:** L'Afganistan és un país poc poblat i bàsicament rural (78,1% de la població). Prop d'un 20% dels habitants són [nòmades](https://ca.wikipedia.org/wiki/N%C3%B2mada). Només [Kabul](https://ca.wikipedia.org/wiki/Kabul) supera el milió d'habitants. L'alta [taxa de natalitat](https://ca.wikipedia.org/wiki/Taxa_de_natalitat) compensa la forta [taxa de mortalitat](https://ca.wikipedia.org/wiki/Taxa_de_mortalitat), produïda principalment pels efectes de la guerra.

**Importància de la estructura social i de les ètnies tribals:** L'Afganistan té una societat molt segmentada, dividida en línies ètniques i tribals. Al mateix temps, és una societat integrada quasi exclusivament per musulmans. Els afganesos de totes les ètnies reconeixen la necessitat de defensar la comunitat dels creients contra l'infidel. Quan es convoca la jihād (crida a la lluita) per fer front a una amenaça, s'incrementa l'autoritat de les figures religioses, a expenses del kan, el líder tradicional de la comunitat i terratinent, que té l'autoritat secular. En termes de la solidaritat musulmana respecte a la solidaritat tribal, és millor que el kan pacti amb l'enemic, que reconeixerà el seu estatus social. Això explica l'absència d'un kan al cap de qualsevol grup mujāhidīn. Històricament, una amenaça externa dona a l'Islam el poder sobre la solidaritat tribal, però la societat tradicional i el seu lideratge sorgeixen de nou. És un procés que s'ha repetit cada vegada: les estructures tradicionals estan subordinades a les funcions religioses durant un temps, i després reprenen el seu ordre legítim.

La jihād defensiva (lluita, esforç o compromís) és un tema conegut a l'Afganistan. No obstant això, els islamistes han aspirat a restablir el concepte de la jihād ofensiva com a estratègia política. Tot i que els islamistes van invocar termes islàmics en cada etapa de la jihād afganesa, el discurs popular va demostrar en molts casos els elements perdurables de la identitat tribal. Per exemple, mentre els islamistes fan referència a l'exili com a hijrā (hègira), rememorant els fets del Profeta quan va emigrar de la Meca a Medina per consolidar la comunitat, molts sectors tribals entenen la seva estada al Pakistan amb conceptes tribals, com milmastīya (hospitalitat), nanawātīya (refugi) o panā (asil), obligacions que imposen als seus germans tribals. Els islamistes poden recórrer a la identitat tribal tan bon punt com se superposi a la identitat religiosa, però hi ha elements de l'estructura tribal que constitueixen una font de tensió contínua.

**Idiomes i ètnies:** El país presenta una gran diversitat ètnica, d'influència àrab, turca i índia, resultant de la seva situació com a cruïlla de les migracions entre l'[Orient](https://ca.wikipedia.org/wiki/Orient) i l'[Occident](https://ca.wikipedia.org/wiki/Occident). L'orografia ajuda a mantenir l'heterogeneïtat ètnica i cultural. L'[ètnia](https://ca.wikipedia.org/wiki/%C3%88tnia) demogràficament més important, que és també la que domina políticament, és la dels [paixtus](https://ca.wikipedia.org/wiki/Paixtus) (prop d'un 50% de la població). Presenten una organització de tipus clànic i amb força presència del nomadisme. Els [tadjiks](https://ca.wikipedia.org/wiki/Tadjics) (22%) són agricultors sedentaris i comerciants a les ciutats; parlen dialectes perses. La població d'origen mongòlic (un 12%) parla persa arcaic i habita principalment a l'Hindu Kush occidental. Un 10% de la població és d'origen turc ([turcmans](https://ca.wikipedia.org/wiki/Turcmans), [uzbeks](https://ca.wikipedia.org/wiki/Uzbeks) i, al corredor de Vakhan, [kirguisos](https://ca.wikipedia.org/wiki/Kirguisos)). La resta són minories ètniques d'origen divers. Les llengües oficials són el [paixtu](https://ca.wikipedia.org/wiki/Paixtu) i el [persa](https://ca.wikipedia.org/wiki/Persa).

**Cultura de l’Afganistan:** La [joieria](https://ca.wikipedia.org/wiki/Joieria) d'[or](https://ca.wikipedia.org/wiki/Or) i [argent](https://ca.wikipedia.org/wiki/Argent_%28element%29), [catifes](https://ca.wikipedia.org/wiki/Catifa) d'estil persa i una gran varietat de diversos productes de [pell](https://ca.wikipedia.org/wiki/Pell) s'hi fan de forma [artesanal](https://ca.wikipedia.org/wiki/Artesania).

La música es manifesta en cants, balades i balls populars tradicionals. L'*attan* és el ball tradicional més característic i es realitza en un gran cercle amb els dansaires movent àgilment els peus al compàs de la música.

Temps enrere hi havia ruïnes, construccions arquitectòniques i altres peces artístiques de gran valor. Tanmateix, la turbulenta història recent del país ha fet que moltes obres d'art del passat s'hagin perdut.Així, per exemple, al març de [2001](https://ca.wikipedia.org/wiki/2001), els [talibans](https://ca.wikipedia.org/wiki/Talib%C3%A0) van destruir les dues [estàtues gegantines](https://ca.wikipedia.org/wiki/Budes_de_Bamian) de Buda excavades en roca a [Bamian](https://ca.wikipedia.org/wiki/Bamian) fa 1.500 anys

Els [esports](https://ca.wikipedia.org/wiki/Esport) populars inclouen el *pol*, el *ghosai* (un esport d'equip similar a la lluita) i el *buzkashi* (un joc en què s'utilitza un animal mort en comptes d'una pilota).

PagèsFerret

Escriptors